બોલિવૂડની ફિલ્મોમાં ઓળખ બનાવનારી સુંદર અભિનેત્રી કરીના કપૂરને હોલિવૂડમાં જઇને કામ કરવામાં કોઇ રસ નથી. તે કહે છે કે હું ટિપિકલ બોલિવૂડ અભિનેત્રી છું અને બોલિવૂડની ફિલ્મો આખી દુનિયા જુએ છે. હોલિવૂડની ફિલ્મ કરવા માટે ત્યાં જઇને ત્રણ મહિના સુધી રહેવું મારા માટે શક્ય નથી. ખાસ કરીને લગ્ન બાદ હું તેમ ન કરી શકું. મને હોલિવૂડનું ખાસ આકર્ષણ નથી. ઓછી ફિલ્મો કરનારી કરીના કપૂર આઇટમ સોંગ માટે સમય કાઢી લે છે. તે કહે છે કે હું સરળતાથી ડાન્સ શીખી જઉંં છું. મારા પરિવારે ૧૦૦ વર્ષ બોલિવૂડને આપ્યાં છે. હવે હું ખાન પરિવારની વહુ છું. સૈફ-શર્મિલાજી અને સોહાએ પણ પોતાની જિંદગીનો એક લાંબો સમય અહીં વીતાવ્યો છે. આવા સંજોગોમાં મને બોલિવૂડમાં અભિનય કે ડાન્સ કરવામાં કોઇ તકલીફ થતી નથી.